b"\n_START_ARTICLE_\nWhy Aunt Jane Never Married\n_START_SECTION_\nArgument\n_START_PARAGRAPH_\nA petici\xc3\xb3 de les seves nebodes, la tieta Jane explica per qu\xc3\xa8 no es va casar mai. _NEWLINE_Quan era jove, vivia amb els seus pares en una illa de la costa de Nova Anglaterra. Despr\xc3\xa9s d'una terrible tempesta aparegu\xc3\xa9 a la porta de casa seva buscant refugi un jove estranger molt fatigat i que havia perdut la mem\xc3\xb2ria. La fam\xc3\xadlia el va cuidar i malgrat que es va poder recuperar, no va ser capa\xc3\xa7 de recordar absolutament res. Es va pensar que probablement era l'\xc3\xbanic supervivent d'algun naufragi._NEWLINE_Amb l'arribada de l'estiu, i com que el pare cada vegada estava m\xc3\xa9s gran, l'estranger ajudava en la pesca. La temporada va ser molt bona i el poble ho va atribuir a l'estranger. Aleshores, Jane i l'estranger s\xe2\x80\x99havien enamorat. Quan l'estranger va rebre el que li corresponia pel treball, va anar a veure la mare per donar-li diners en pagament d'haver-lo hostatjat i va demanar a Jane per casar-se. En acceptar ella van demanar el consentiment al pare. Aquest, en un primer moment ho va rebutjar, adduint que era un estranger del que no en sabien res. M\xc3\xa9s tard per\xc3\xb2 va acceptar el casament._NEWLINE_El dia que anaven a casar-se, quan ja es trobaven a la porta de l'esgl\xc3\xa9sia, aparegueren una dona i una nen vestit de manera moderna i en veure\xe2\x80\x99ls l'estranger els va recon\xc3\xa8ixer com la seva dona i el seu fill."